Diari Oficial de la Generalitat Valenciana


Sumari del DOGV 10942, del 19-02-2025 (2025/2662)

ANUNCI pel qual se sotmeten a informació pública les sol·licituds d'autorització administrativa prèvia, autorització administrativa de construcció, ocupació de vies pecuàries i la declaració d'utilitat pública, en concret, corresponents a una central fotovoltaica denominada FV Alacant i la seua infraestructura d'evacuació, amb potència a instal·lar de 8 MW, a situar en el terme municipal d'Alacant. Expedient ATALFE/2024/29/03.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10358

Data del DOGV
:   19-02-2025

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2025/2662

CVE
:   TLBO-L-8408-5770

Data del document
:   06-02-2025

Organisme emissor
:   Conselleria d'Innovació, Indústria, Comerç i Turisme

Tipus de document
:   Anunci

Als efectes previstos en:

–  el Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica,

– la Llei 24/2013, de 26 de desembre, del sector elèctric,

– el Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica,

– la Llei 21/2013, de 9 de desembre, d'avaluació ambiental,

– la Llei 3/2014, d'11 de juliol, de vies pecuàries de la Comunitat Valenciana,

– la Llei 14/2003, de 10 d'abril, de patrimoni de la Generalitat, respecte a la utilització i aprofitament dels béns de domini públic,

– i la Llei 39/2015, d'1 d'octubre, del procediment administratiu comú de les administracions públiques,

se sotmeten a informació pública les sol·licituds d'autorització administrativa prèvia, d'autorització administrativa de construcció, d'ocupació de vies pecuàries, i la declaració d'utilitat pública, en concret, de la instal·lació elèctrica que s'indica:

Peticionari: Besolar Energy, SL, NIF S79586044 i amb domicili social en c/ Misser Mascó, 42, Oficina 10 – CP 46804 – València.

Tipus de central elèctrica: central fotovoltaica denominada FV Alacant, amb potència a instal·lar 8,6 MW, incloses les seues infraestructures d'evacuació.

Emplaçament grups generadors i subestació PSF Alacant: polígon 42, parcel·la 75, del terme municipal d'Alacant (Alacant).

Emplaçament infraestructura d'evacuació:

– Del polígon 17, les parcel·les 9004, 9023 i 60481; del polígon 18, les parcel·les 81, 82, 9002, 9004, 9026, 9029 i 9030; del polígon 19, la parcel·la 9003; del polígon 20, les parcel·les 9003 i 9007; del polígon 32 la parcel·la 9001; del polígon 42, les parcel·les 75 i 9010, del terme municipal d'Alacant (Alacant);

– Del polígon 12, les parcel·les 84, 161, 9007 i 9026, i les parcel·les amb referències cadastrals 152675862TH95F5016BO i 9148019TI8557L9450WA del terme municipal de Sant Vicent del Raspeig (Alacant)

Òrgan competent per a autoritzar la instal·lació: Servici Territorial d'Indústria, Energia i Mines d'Alacant de la Conselleria d'Innovació, Indústria, Comerç i Turisme.

Documents sotmesos a informació pública:

–  Projecte. Denominació: Projecte de baixa tensió planta solar fotovoltaica PSF Alacant.

– Projecte. Denominació: Projecte centre de transformació Estació 1 en PSF Alacant.

– Projecte. Denominació: Projecte centre de transformació Estació 2 en PSF Alacant.

– Projecte. Denominació: Projecte línia interna subterrània de mitjana tensió PSF Alacant.

– Projecte d'evacuació. Denominació: Projecte subestació PSF Alacant.

– Projecte d'evacuació. Denominació: Projecte línia subterrània 66 kV PSF Alacant.

– Estudi d'integració paisatgística.

– Memòria justificativa del compliment dels criteris del Decret llei 14/2020.

– Pla de desmantellament i restitució del terreny i entorn afectat.

– plec general de normes de seguretat en prevenció d'incendis forestals.

– Documentació per a l'ocupació de vies pecuàries.

– Separates dirigides a:

> > •  Ajuntament d'Alacant.

> > • Ajuntament de Sant Vicent del Raspeig.

> > • Confederació Hidrogràfica del Xúquer.

> > • Administrador d'Infraestructures Ferroviàries (ADIF).

> > • Ministeri de Defensa.

> > • Ministeri de Transports, Mobilitat i Agenda Urbana.

> > • I-DE Redes Eléctricas Inteligentes, SAU.

• Telefónica de España, SAU.

> > • Conselleria de Medi Ambient, Infraestructures i Territori.

> > • Comunitat de Regants Alacant Nord.

– Estudi d'impacte ambiental.

– Relació de béns i drets afectats (s'annexa).

– Memòria justificativa de la declaració d'utilitat pública.

Pressupost: 5.317.013,83 €

Característiques principals:

Instal·lació fotovoltaica: la central fotovoltaica denominada FV Alacant de 9,966528 MWp, està composta per un camp generador de 12.584 mòduls fotovoltaics bifacials de 792 Wp, muntats directament sobre el sòl en estructura fixa. Estos mòduls fotovoltaics es connecten amb 40 inversors de 200 kW. Això suposa una potència nominal d'inversors de 8.000 kW. Al seu torn els inversors es connecten amb la part de baixa tensió de dos estacions transformadores per a elevar la tensió i cel·les de Mitjana Tensió. Juntament amb les seues línies subterrànies d'interconnexió de 20 kV per a connectar-los amb la nova subestació PSF Alacant de tensions 66/20 kV.

Subestació transformadora PSF Alacant de 66/20 kV.

Línia elèctrica subterrània d'alta tensió simple circuit a 66 kV entre la nova subestació PSF Alacant i la subestació elèctrica ST Sant Vicent, de longitud 5,203 km de longitud i conductor RHZ1-OL 3x (1x300 mm² Al) HEPR 20/66 kV.

El punt de connexió de la central amb la xarxa de distribució es realitzarà en les barres de 66 kV de l’ST Sant Vicent.

Finalitat: generació d'energia elèctrica mitjançant una instal·lació solar fotovoltaica, així com la seua evacuació a la xarxa de distribució d'energia elèctrica.

La via pecuària sobre les quals se sol·licita l'ocupació temporal és la següent:

– Sendera del Desert i Barranc de l'Infern

La documentació serà exposada per a consulta pública en l'adreça electrònica

<https://cindi.gva.es/es/web/energia/informacion-publica>, en castellà i

<https://cindi.gva.es/va/web/energia/informacion-publica>, en valencià, en l'apartat «Informació pública», disponibles l'endemà de la publicació.

Segons la modificació realitzada, en virtut del Decret llei 1/2022, de 22 d'abril, de mesures urgents en resposta a l'emergència energètica i econòmica originada a la Comunitat Valenciana per la guerra d'Ucraïna, de l'article 33.1 del Decret llei 14/2020, de 7 agost, del Consell, els projectes amb una potència de generació menor o igual a 10 MW tindran caràcter prioritari i es tramitaran pel procediment d'urgència, d'acord amb la Llei 39/2015, de procediment administratiu comú de les administracions públiques. Per tot això, l'aplicació al procediment de la tramitació d'urgència reduïx a la mitat els terminis establits per al procediment ordinari, excepte els relatius a la presentació de sol·licituds i recursos, segons s'indica en l'article 33 de la citada llei.

Cosa que es fa pública per a coneixement general i perquè totes aquelles persones físiques o jurídiques que es consideren afectades en els seus drets puguen examinar la documentació esmentada en l'adreça electrònica indicada <https://cindi.gva.es/es/web/energia/alacant>, així com dirigir al citat servici territorial les al·legacions que es consideren oportunes en el termini de quinze (15) dies hàbils comptats a partir de l’endemà de la publicació d'este anunci, les quals es podran presentar via telemàtica a través de la seu electrònica de la Generalitat, accedint a l'enllaç <https://www.gva.es/es/inicio/procedimientos?id_proc=15158&version=amp>, o per qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.

La incompareixença en este tràmit no impedirà a les persones que tinguen la condició d'interessades, de conformitat amb l'article 4 de la Llei 39/2015, d'1 d'octubre, del procediment administratiu comú de les administracions públiques, la interposició dels recursos procedents contra la resolució definitiva del procediment.

  

Alacant, 6 de febrer de 2025

Sara Blanes Bas

Cap del Servici Territorial d'Indústria, Energia i Mines d'Alacant

Esta disposició conté annexos. Consulteu-ne la versió en PDF.